Teenuse tehniline kirjeldus

Konkursi eesmärgiks on leida kõige madalama hinnaga Mustvee valla õpilasliinide teostaja 2026-2027 õppeaastal.

Kokku on kolm erinevat õpilasliini:

1) Voore Põhikoolil on üks õpilasliin: koosneb hommikusest ja õhtusest väljumisest. Hommikune väljumine algab kell 07:20 Mustveest ja lõpeb 08:45 Voore Põhikooli juures. Liini pikkus on 71 kilomeetrit. Õhtune väljumine algab E-K 15:30 ja N-R 14:40 Voore Põhikooli juurest ja lõpeb Mustvees. Kokku on liini pikkus 142 kilomeetrit.
 
2) Avinurme Gümnaasiumil on kaks erinevat õpilasliini:

1. Avinurme Gümnaasiumi õpilasliin nr 1 mis koosneb hommikusest ja õhtusest väljumisest. Hommikul alustab liin 07:30 Tudult ja lõpeb 08:15 Avinurme Gümnaasiumi juures. Liini pikkus on 38 kilomeetrit. Õhtune liin alustab 15:15 Avinurme bussijaama juurest ja lõpeb 15:55 Tudul. Liini pikkus on 38 kilomeetrit. Kokku on liini pikkus 76 kilomeetrit. 

2. Avinurme Gümnaasiumi õpilasliin nr 2 , mis koosneb hommikusest ja õhtusest väljumisest. Hommikul alustab liin 07:15 Lepiksaarest ja lõpeb 08:15 Avinurme bussijaama juures ning õhtul E-N kell 15:10 väljub buss Avinurme Gümnaasiumi juurest,  Maali poe juures ringristmikul keerab paremale Rakvere suunas ning teenindab Mustametsa, Põrna ja Västriku tee peatust Kaasiksaares. Västriku tee platsil kohtub Avinurme õpilasliin 15:25 Laekvere õpilasliiniga (Avinurme Gümnaasiumi õpilased istuvad ümber), seejärel pöörab buss ringi ja sõidab Avinurme bussijaama, kust väljub 15:35 ja sõidab samal marsruudil nagu hommikune Avinurme Gümnaasiumi õpilasliini ring, lihtsalt vastupidises suunas. Reedeti toimub õhtune väljumine samamoodi nagu E-N, lihtsalt väljumine on varasem: Avinurme Gümnaasiumi juurest 14:50, Kaasiksaaares 15:05 ja Avinurme bussijaamast 15:15. Hommikune väljumine on 46,5 km pikk, õhtune väljumine on 62,5 km pikk, kokku 109 km. Nõudepeatustena märgitud Rajametsa on nõudepeatus, kuhu buss sõidab väljumiseks sõitja soovil, sisenemiseks on vajalik esitada hiljemalt eelmise päeva kella 16:00-ks tellimus Vedaja tel.numbril …….. Kui Rajametsa bussipeatuses sõitjaid pole, siis buss sinna ei sõida ja kilomeetreid ei arvestata.


Vedude mahu hulka ei kuulu ja ei tasustata bussi sõitu liini alguspunkti ega lõpp-punktist garažeerimiskohta.. 

Tellija jätab endale õiguse muuta õppeaastate keskel/vahel sõiduplaani vastavalt koolijuhtide ettepanekule ning sõltuvalt õpilaste liikumisest. 

Konkursil osalejal on võimalik teha iga õpilasliini kohta eraldi pakkumine või teha pakkumine ainult konkreetsele õpilasliinile. Iga õpilasliini osas sõlmitakse eraldi leping. 







Bussile esitatavad nõuded

Sõitjate vedu on lubatud korraldada sõidukiga, mis on valmistaja poolt ette nähtud sõitjate veoks ja on tehniliselt korras. Sõiduk peab olema vedaja omandis või kasutuslepingu alusel vedaja kasutuses. Teenuse osutaja peab tagama ühistranspordiseaduses ja liiklusseaduses sätestatud nõuete täitmise. Õpilaste veoteenuse osutamisel peavad bussil olema selgelt nähtaval kohal lasterühma tunnusmärgid nii ees- kui tagaosas, peatumise ajal peavad põlema ohutuled.

Pakkujal peab olema kasutada asendusbuss. Pakkuja peab tehnilise rikke, avarii tõttu või muul põhjusel teenuse osutamise katkemisel garanteerima asendusbussi saatmise liinile hiljemalt 1 (ühe) tunni jooksul.

Voore Põhikooli õpilasliini veoks kasutataval bussil (sh reservbussil) peab olema vähemalt 16 sõitja istekohta, millel on turvavööd.

[bookmark: _GoBack]Avinurme Gümnaasiumi õpilasliini nr 1 veoks kasutataval bussil (sh reservbussil) peab olema vähemalt 19 sõitja istekohta, millel on turvavööd ning õpilasliinil nr 2 veoks kasutataval bussil (sh reservbussil) vähemalt 22 sõitja istekohta, millel on turvavööd. 








